open-index/open-wikipedia-markdown huggingface dataset:
גנאדי טרטקובסקי

[שמאל|ממוזער|100px|[המעבדה של דקסטר. מסרט סטודנטים לסדרה מצליחה.]]
** גנאדי בוריסוביץ' טרטקובסקי** (ברוסית: **Геннадий Борисович Тартаковский**; באנגלית: **Gennady Borisovich Tartakovsky**; נולד ב-17 בינואר 1970) הוא אנימטור ובמאי אמריקאי. עבודתו מושפעת בעיקר מקומיקס אמריקאי ומאנימה.

טרטקובסקי נולד במוסקבה שבברית המועצות למשפחה יהודית. אביו בוריס עבד כרופא שיניים עבור משרדים ממשלתיים ועבור נבחרת ברית המועצות בהוקי קרח, ואמו, מרים, הייתה עוזרת מנהל בבית ספר. לפני שהיגרו לארצות הברית חיו באיטליה, ובהיותו בן 7 עברו לארצות הברית בשל גילויי אנטישמיות.
טרטקובסקי למד קולנוע בקולג' קולומביה בשיקגו, ובמכון האמנויות של קליפורניה. (באנגלית: California Institute of the Arts.)

קריירת האנימציה המוקדמת שלו הורכבה מעבודותיו בסדרות אנימציה שונות, כמו באטמן: איש העטלף. מאוחר יותר, הוא התקבל לעבודת ציורי סטוריבורדים בשביל תוכניתה של האנה-ברברה, שני כלבים טיפשים. (באנגלית: 2 stupid dogs.)

## עבודות עיקריות
טרטקובסקי ידוע בעיקר בזכות יצירת, כתיבת ובימוי הסדרות המצוירות המעבדה של דקסטר וג'ק הסמוראי שזכו להצלחה רבה. המעבדה של דקסטר התפתחה מסרט סטודנטים הנשא את אותו השם, אשר הופק על ידו בזמן שהוא למד במכון האומניות בקליפורניה. בנוסף, הוא עזר להפיק את הסדרה בנות הפאוור פאף, בה ביים פרקים רבים, ושימש כמנהל האנימציה של גרסת הסרט. הוא גם ביים את מלחמת הכוכבים: מלחמת המשובטים, סדרת טלוויזיה מצליחה ביקום מלחמת הכוכבים, המבוססת על עלילות מלחמת המשובטים.

בשנת 2019 עלתה לשידור סדרת האנימציה שיצר "Primal" עבור רצועת השידור הלילית "אדולט סווים" של הערוץ קַרטוּן נטוורק.

בשנת 2021 עבד על התסריט של הסרט "מפלצת של מלון: הפוך על הפוך" שביים דרק דריימון.

בשנת 2025 ביים וכתב את הקומדיה המונפשת "חרדת סירוס" שעלה ישירות לשירות הסטרימינג "נטפליקס". 

## קישורים חיצוניים

* 

קטגוריה:זוכי אמי בפריים טיים: אנימציה
קטגוריה:במאי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:אנימטורים יהודים
קטגוריה:אנימטורים אמריקאים
קטגוריה:בוגרי המכון לאמנויות של קליפורניה
קטגוריה:מלחמת הכוכבים
קטגוריה:יהודים שהיגרו מברית המועצות לארצות הברית
קטגוריה:אמריקאים ממוצא רוסי-יהודי 
קטגוריה:אמריקאים שנולדו ב-1970
יונה חיים קרוננברג

** יונה חיים קרונֶנבֶּרג ** (1897, פיוטרקוב – 12 בינואר 1986, ב' בשבט ה'תשמ"ו, תל אביב) היה סופר עברי, מתרגם ומדפיס.

קרוננברג נולד בעיר פיוטרקוב שליד לודז' שבפולין, בן לנתן-נטע קרוננברג. משפחתו ניהלה בית דפוס ובית הוצאה לאור, והוא ספג את אהבת הדפוס העברי מינקותו. למד ב"חדר", ובמיוחד דקדוק עברי ומסתרי הלשון העברית, ובתום לימודיו עבד בבית הדפוס המשפחתי בעיר בילגוריי.

בשנת 1936, כשהיה סמוך לגיל ארבעים, עלה לארץ ישראל, וייסד בתל אביב, ברחוב כפר גלעדי, מסדרת דפוס חדשנית, שהפיקה עבודות נקיות ביותר. הוא היה מדפיס, מתרגם וסופר, ובצד ניהול המסדרה כתב ביאורים לתנ"ך, תרגם מפולנית וכתב סיפורי ילדים על פי האגדות והסיפורים ששמע בפולין בילדותו. הוא אהב במיוחד את ספריה של הסופרת הפולנייה אליזה אורז'שקו.

יונה חיים קרוננברג הצטיין בסגנון עברי נמלץ מבריק ומלוטש, ששובצו בו ניבים קדומים רבים, פתגמים ומשלי חכמה. ספרים אחדים שלו נדפסו בבית הדפוס שלו, דפוס קרוננברג. 

נישא לחיה שרה, ולהם בת אחת. נפטר בתל אביב ב-12 בינואר 1986 והובא לקבורה בבית העלמין הדרום.

## מספריו
*** [[ספר יהושע]]**, מבואר לפי פירוש רש"י ועוד, תל אביב, ת"ש.
*** [[ספר שופטים]]**, עם באור המקרא, תל אביב, תשי"ח.
*** השודד שהיה לשר **, מסיפורי ארצות המזרח, ציורים חנה אליצור, תל אביב, 1950.
*** [[שאול וואהל|שאול והל]] מלך פולין**, סיפור היסטורי, מסופר על ידי י"ח קרוננברג, תל אביב, 1936.
*** מסתרי ארמון החליף **, מסיפורי ארצות המזרח, עיבד וסיפר י"ח קרוננברג, תל אביב, 1955.
*** כך סיפרו **, סיפורי ילדים, ירושלים, קריית ספר, 1965.
*** בארמון מלך פולין **, ירושלים, קריית ספר, 1950.
*** אגדות אלכסנדר הגדול **, גרעיני הפלא, העין שאינה יודעת שובע, הטיס הראשון, ארץ האושר והצדק, מסופרות על ידי י"ח קרוננברג, תל אביב, 1949.

### תרגומיו
*** על גדות הטיבר **, סיפור מחיי היהודים ברומא בתקופת חורבן ירושלים, מאת אליזה אורז’שקו, תרגם י.ח. קרוננברג מפולנית, תל אביב: ש' שרברק, 1955.
*** הדסה **, סיפור מחיי היהודים ברומא בתקופת החורבן, מאת אליזה אורז’שקה, תרגם י.ח. קרוננברג, תל אביב, 1946.

## קישורים חיצוניים
* 

## הערות שוליים

קטגוריה:אנשי העלייה החמישית
קטגוריה:מדפיסים עבריים
קטגוריה:ישראלים ילידי פולין
קטגוריה:מתרגמים יהודים
קטגוריה:מתרגמים ישראלים
קטגוריה:מתרגמים מפולנית לעברית
קטגוריה:סופרי ילדים ונוער ישראלים
קטגוריה:סופרים כותבי עברית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1897
קטגוריה:ישראלים שנפטרו ב-1986
חרטומניים

ממוזער|חרטומית אפריקאית
[ממוזער|[חרמשון קטן]]
ממוזער|ביצנית נודדת
**חרטומניים** (שם מדעי: Scolopacidae), היא משפחה גדולה בסדרת החופמאים. הם קטנים, אבל ארוכי מקור וחלקם מסוגלים לעוף ולנדוד למרחקים ארוכים ואף להקיף חצי מכדור הארץ בכל עונה.

משפחה זו כוללת מגוון מינים בעלי מקורים בעיצובים שונים, החיים בקרבת חופים וגדות נהרות או ביצות. מקורם הארוך עוזר להם לחטט אחרי יצורים קטנים במים ובחול. הגדול שבהם הוא המין חרמשון גדול (*Numenius arquata*) שאורכו 50–60 ס"מ ומשקלו 410–1,360 גרם.

## מיון
במשפחה 89 מינים ו-20 סוגים:
*סוג חרמשון (*Numenius*) – בו 8 מינים
*סוג ומין יחיד ביצנית זנבנית (*Bartramia longicauda*)
*סוג לימוזה (*Limosa*) – בו 4 מינים
*סוג חרטומנית (*Limnodromus*) – בו 3 מינים
*סוג חרטומן אוסטרלי (*Coenocorypha*) – בו 3 מינים
*סוג חרטומית (*Gallinago*) – בו 17 מינים
*סוג ומין יחיד חרטומית גמדית (*Lymnocryptes minimus*)
*סוג חרטומן (*Scolopax*) – בו 8 מינים
*סוג שחיינית (*Phalaropus*) – בו 3 מינים
*סוג ביצנית (*Tringa*) – בו 13 מינים
*סוג ומין יחיד ביצנית אפורה (*Xenus cinereus*)
*סוג ביצנית מצויה (*Actitis*) – בו 2 מינים
*סוג ומין יחיד ביצנית פולינזית (*Prosobonia parvirostris*)
*סוג חופית (*Calidris*) – בו 19 מינים
*סוג ומין יחיד חופית רחבת-מקור (*Limicola falcinellus*)
*סוג ומין יחיד חופית זהובת-גחון (*Tryngites subruficollis*)
*סוג ומין יחיד חופית מפוספסת (*Aphriza virgata*)
*סוג ומין יחיד לוחם (*Philomachus pugnax*)
*סוג ארנריה (*Arenaria*) – בו 2 מינים

### מיני המשפחה שנראו בישראל

## גלריה

קובץ:Red-necked Phalarope (Phalaropus lobatus) (10714472944).jpg|שחיינית צרת-מקור
קובץ:Purple Sandpiper winter.jpg|חופית ימית
קובץ:Eurynorhynchus pygmeus 2 - Pak Thale.jpg|חופית כפנית
קובץ:Limosa limosa 4.jpg|לימוזה מצויה
קובץ:Scolopax minor American Woodcock.jpg|חרטומן אמריקאי
קובץ:Far Eastern Curlew cairns RWD2.jpg|חרמשון מדגסקרי
קובץ:Wiki-erimakisigi.jpg|לוחם
קובץ:Catoptrophorus-semipalmatus-001.jpg|ביצנית וילט


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קולנוע ביתי

**קולנוע ביתי** הוא שם נפוץ למכלול מכשירי האלקטרוניקה הביתיים המשמשים ליצירת "חוויה של קולנוע" בבית הפרטי. בפרט, שימוש מקובל בשם זה הוא לתיאור מערכת האודיו מרובת הערוצים, בניגוד למערכת סטריאו ביתית רגילה. 
שמאל|ממוזער|250px|חדר קולנוע ביתי

## שמע - רמקולים
מערכת האודיו מכילה בדרך כלל מערך רמקולים הקפי. מבנה נפוץ הוא 5.1 - חמישה רמקולים (מרכז-קדמי, ימין-קדמי, שמאל-קדמי, ימין-אחורי ושמאל-אחורי) ורמקול נוסף עבור תדרי שמע נמוכים (באסים). מבנה מקובל נוסף הוא 7.1 - דומה ל-5.1 בתוספת שני רמקולים צדדיים. 

## חוזי (וידאו)
בשני העשורים הראשונים של המאה ה-21 נגני DVD היו מקור החוזי המקובל למערכות ביתיות, אולם כיום משתמשים בנגני וידאו בהבחנה גבוהה עקב איכות החוזי העדיפה שהם מאפשרים.

## שמע-מגברים
מערכות קולנוע ביתי כוללות בדרך כלל מגבר עם חיבורי כניסה ויציאה דיגיטליים SPDIF או אנלוגיים (6 כאלה בדרך כלל). במערכות פשוטות יותר מוחלף המגבר במגבר הנמצא על רמקול אקטיבי מרכזי.

הסרט מוצג בדרך כלל על מסכים גדולים במיוחד, להשגת התחושה ה"קולנועית". המסך משמש בדרך כלל גם לצפייה בטלוויזיה, ותקציב הרוכש קובע בדרך כלל את הטכנולוגיה - מסך טלוויזיה (CRT), מסך שטוח (פלזמה או LCD) או מקרן. 

המערכות החדשות משלבות מחשב HTPC או נגני מדיית רשת שמאפשרים השמעה וגם הקלטה לרשת המחשבים. במערכת HTPC ניתן להשתמש לא רק להשמעת מוזיקה וסרטים אלא גם להצגת תמונות כתחליף לאלבומי תמונות מסורתיים.

## קישורים חיצוניים

*אתר העוסק בתחום האודיו והקולנוע הביתי בישראל
*קולנוע ביתי מול קולנוע מסחרי - דומה ושונה

*
DivX

**DivX** הוא אלגוריתם לקידוד ודחיסה מאבדת נתונים (lossy compression) של אות וידאו. DivX משתמש בדחיסת MPEG-4 חלק 2, שמתפשרת על איכות הווידאו כדי לקבל דחיסה טובה יותר (כלומר צריכת הזיכרון פחותה).

היתרון ביחס לפורמט DVD המבוסס על דחיסת MPEG-2 שאף היא מאבדת נתונים הוא בגודל תוצר הווידאו המכווץ. לפיכך ניתן להשתמש בקידוד זה לשמירת סרטים בצורה יעילה, ולהעברת מידע באינטרנט או ברשתות אלחוטיות אחרות בשימוש חסכוני יותר ברוחב פס.

הדחיסה המשופרת, מאפשרת לאחסן סרט עלילתי סטנדרטי, על CD בגודל 700MB, באיכות טובה. ואכן רוב הסרטים המופצים באינטרנט תחת פורמט זה מותאמים לאחסון על CD.

קיימת גרסה חופשית דומה לפורמט זה שנקראת XviD. מבחני איכות שנעשו באתר Doom9.org בשנים 2003-2005 העלו ש-XviD עולה בביצועיו על DivX.

## קישורים חיצוניים

* 
* Doom9 - מקור למדריכים ותוכנות לגבי דחיסות שונות 

קטגוריה:פורמטים דיגיטליים
מדיה דיגיטלית

ממוזער|טקסט=שני תקליטורים והחסן נייד|מדיה דיגיטלית
**מדיה דיגיטלית** היא מדיה שבה המידע נשמר בצורה דיגיטלית, כלומר אוסף של רשומות מספריות. לדוגמה: קובץ תמונה במחשב הוא מדיה דיגיטלית, אך סרט צילום אינו מדיה דיגיטלית.

יתרונה של מדיה זו ביכולת האחסון הקומפקטי שלה, טיפול בה בתוכנת מחשב ובחיבוריות פשוטה למחשב ללא צורך בכרטיס דגימה וביכולת שידור שלה ברשת האינטרנט וברשת מחשבים ביתית. למעשה ויקיפדיה היא בעצמה מדיה דיגיטלית של אנציקלופדיה, שבמקור הייתה מודפסת על ספרים, אבל מונח זה מתייחס בדרך כלל לשלושה סוגים עיקריים:
* תמונות - בפורמטים GIF, JPEG, PNG, TIFF ועוד הבאים בדרך כלל ממצלמה דיגיטלית, סורק או תוכנה לעריכה גרפית.
* מוזיקה - בפורמט Ogg WAV ASF MP3.
* וידאו - שבא ממצלמת וידאו בפורמט AVI או MP4 או MPEG-2 או מסרטים VOD בפורמטים DIVX XVID MKV ומתוכנות לכידה של טלוויזיה PVR או מתוכנות עריכה של סרטים.

פורמטים שונים של מדיה דיגיטלית (כגון Ogg ומטרוסקה) יכולים לכלול סוגי מדיה רבים: ערוצי קול, ערוצי וידאו, כתוביות בשפות שונות, ועוד.

את המדיה אפשר לראות (או לשמוע) במחשב עם תוכנה מתאימה (נגן מדיה), או מכשיר שהוא בעיקרו מחשב נייד עם תוכנה דומה (נגן מדיה נייד או אף בקולנוע ביתי).

## קישורים חיצוניים

קטגוריה:מחשבים
קטגוריה:קולנוע ביתי
קטגוריה:וידאו
קטגוריה:אחסון נתונים
*
אלכסנדר מילינקביץ'

שמאל|ממוזער|250px|אלכסנדר מילינקביץ'
**אלכסנדר ולדימרביץ' מילינקביץ**' (בבלארוסית: **Алякса́ндар Уладзі́меравіч Мілінке́віч**, ברוסית: **Алекса́ндр Влади́мирович Милинке́вич**; נולד ב-25 ביולי 1947 בהורדנה) הוא פוליטיקאי בלארוסי ואחד ממנהיגי האופוזיציה במדינה.

בוגר המכון לפיזיקה של האקדמיה למדעים של בלארוס. עבד כמורה בבית ספר וחוקר במכוני מחקר בבלארוס וצרפת. מ-1980 עד 1984 עסק בהקמת הפקולטה לפיזיקה באוניברסיטת סטיף באלג'יריה.

פרסם מאמרים מדעיים רבים בנושא הלייזרים וכן עבודות על ההיסטוריה, התרבות והאדריכלות של בלארוס.

דובר בלארוסית, רוסית, צרפתית, אנגלית ופולנית.

## קריירה פוליטית
משנת 1990 עד 1996 שימש כסגן ראש עיריית הורדנה המופקד על נושאי חינוך ותרבות.

לאורך שנות התשעים היה פעיל בארגונים לאומיים דמוקרטיים בבלארוס.

בשנת 2001 שימש כראש מטה הבחירות של המועמד לנשיאות בלארוס סיאמיון דומש, שהפסיד לאלכסנדר לוקשנקו.

## הבחירות לנשיאות ב-2006
בשנת 2005 נבחר בכנס של מפלגות האופוזיציה בתור המועמד המאוחד של הכוחות הדמוקרטים המאוחדים של בלארוס לבחירות לנשיאות שהיו אמורות להיערך ביולי 2006. הבחירות הוקדמו בהחלטת הנשיא המכהן לוקשנקו ל-19 במרץ. בנוסף למילינקביץ' רצו נגד לוקשנקו מועמד המפלגה הסוציאליסטית אלכסנדר קאזולין ומועמד המפלגה הליברל-דמוקרטית סיארהיי היידוקביץ'.

על-פי התוצאות הרשמיות לוקשנקו זכה בבחירות עם תמיכה של מעל 80% ומילינקביץ הגיע למקום השני עם כ-6% בלבד. מילינקביץ וקאזולין טענו שהתוצאות זויפו וניסו להוביל מאבק עממי למען בחירות חוזרות. שניהם נעצרו ונשפטו על הפרת סדר ציבורי. מילינקביץ' שוחרר לאחר ריצוי 15 ימי מאסר, ואילו קאזולין נשלח לכלא לחמש שנים וחצי.

מילינקביץ' ממשיך לשמש כמנהיג האופוזיציה העיקרי בבלארוס.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים בלארוסים
קטגוריה:זוכי פרס סחרוב
קטגוריה:גרודנו: אישים
קטגוריה:בלארוסים שנולדו ב-1947
סומליו"ן

** סומליו"ן** הייתה יוזמה להקמת איגוד מקצועי של סופרי הילדים והנוער בישראל. שמו מורכב מראשי תיבות של "**סו**פרים ו**מ**שוררים **לי**לדים **ונ**וער".

סומליו"ן הוקם, בין השאר, כדי להגן ולשמור על זכויותיהם של סופרי הילדים והנוער, שהיו שהחשיבו כנופלים וכנחותים מסופרים למבוגרים, המאוגדים בארגונים "אגודת הסופרים", ו"איגוד כללי של סופרים בישראל". מקימי סומליו"ן פעלו לקידום ספרות הילדים והנוער בארץ, ארגנו פעילות ספרותית במערכת החינוך, בבתי ספר, בחוגים לכתיבה לנוער, ובסדנאות.

## קישורים חיצוניים
*עותק שמור מאתר סומליו"ן נכון לשנת 2006

קטגוריה:אגודות מקצועיות בישראל
קטגוריה:ספרות ילדים ונוער בישראל
אמה (סרט, 1996)

**אמה** (באנגלית: **Emma**) הוא סרט קולנוע משנת 1996. עיבוד קולנועי לספר של ג'יין אוסטן באותו שם מ-1815.

## תקציר עלילה
אמה וודהאוס היא צעירה עשירה וסימפתית שאוהבת להתערב בענייני זולתה. באופן קבוע היא מנסה לשדך בין גברים ונשים שאינם מתאימים זה לזה. אחרי שמיס טיילור, המחנכת שלה ובת לווייתה, נשאה למר וסטון אמה מתיידדת עם הארייט סמית. אמה מעודדת את הארייט לשאוף לנשואין עם גבר ממעמד גבוה משלה. היא מנסה לשדך בין הארייט, שהיא בת לא חוקית, לכומר המקומי מר אלטון. למרות חיבתה לרומנטיקה אמה אינה בוגרת מספיק ולא מודעת לרגשותיה, ולחיבתה למר נייטלי, האיש הקרוב אליה ביותר.

על אף שהתסריט של דאגלס מקגרת' נאמן ברוחו לרומן של אוסטן, מקגרת' הוסיף חילופי דברים והתלוצצויות בין אמה התוססת למר נייטלי המיושב בדעתו, כך שהם מבליטים את המשיכה שביניהם.

## צוות השחקנים
* גווינת' פלטרו – אמה וודהאוס
* ג'רמי נורת'הם – מר נייטלי
* יואן מקגרגור – פרנק צ'רציל
* טוני קולט – הארייט סמית
* פולי ווקר – ג'יין פיירפקס
* סופי תומפסון – מיס בייטס
* פילידה לאו – מרת בייטס
* ג'יימס קוזמו – מר וסטון
* גרטה סקאקי – מיס טיילור, מרת וסטון
* ג'ולייט סטיבנסון – מרת אלטון
* אלן קמינג – מר אלטון
* ג'ון פרנקלין-רובינס – מר קול
* אנג'לה דאון – גברת קול

גווינת' פלטרו זכתה לשבחי הביקורת על תפקידה ובעיקר על יכולתה להסוות את המבטא האמריקני שלה. הדמויות של מרת בייטס ובתה מיס בייטס גולמו על ידי אם ובת, השחקנית פילידה לאו ובתה סופי תומפסון. הקומיקאי הבריטי אלן קמינג והשחקנית ג'ולייט סטיבנסון גנבו את ההצגה ברגעים הקומיים שבסרט בתפקידיהם כמר ומרת אלטון.

## פרסים
רייצ'ל פורטמן זכתה בפרס האוסקר על פסקול מקורי לסרט קומדיה או מחזמר. הסרט היה מועמד לאוסקר נוסף עבור התלבושות.

## קישורים חיצוניים
* 

קטגוריה:סרטי 1996
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטים לפי ספרי ג'יין אוסטן
קטגוריה:סרטי קומדיה רומנטית
קטגוריה:סרטי מיראמקס
קטגוריה:סרטים אמריקאיים מבוססי ספרים
קטגוריה:סרטים בריטיים מבוססי ספרים
קטגוריה:סרטים אמריקאיים משנת 1996
קטגוריה:זוכי אוסקר: הפסקול הטוב
מלחמת האופיום

**[[מלחמות האופיום]]** (בסינית מפושטת: **鸦片战争**; בסינית מסורתית: **鴉片戰爭**; באנגלית: **Opium Wars**) היו שתי מלחמות שהתנהלו בין שושלת צ'ינג למעצמות המערב באמצע המאה ה-19, ופרצו על רקע הרצון של שליטי סין למנוע סחר באופיום בשטחן.
## פירושונים
איגוד כללי של סופרים בישראל

**איגוד כללי של סופרים בישראל**, עמותה רשומה של סופרים ישראלים, הוקמה בשנת 1995, בשל חילוקי דעות באגודת הסופרים העברים במדינת ישראל, על קבלתם של סופרים שאינם כותבי עברית אל שורות האגודה. קבוצה של סופרים, חברי האגודה, בהם היושב ראש הראשון של האיגוד, המשורר והעורך יעקב בסר, חיים נגיד, פסח מילין, אריה סיון, יהודית כפרי ומרים איתן הקימו את האיגוד הכללי של הסופרים, אשר לשורותיו מתקבלים סופרים הכותבים בכל השפות. 
 
היום כולל האיגוד כ-400 יוצרים הכותבים בעברית, כ-100 יוצרים הכותבים בערבית, כ-20 יוצרים הכותבים ברוסית ועוד מספר כותבי יידיש, צרפתית ואנגלית. האיגוד עורך ערבים ספרותיים, סדנאות כתיבה ומפגשים חד-שנתיים במסגרת סופי שבוע ספרותיים בבתי הארחה. כן מוציא האיגוד פעמיים בשנה כתב עת ספרותי בשם "גג", בעריכת ד"ר חיים נגיד, שהוקם בשנת 1998, כתב עת לתיאטרון עכשווי, "תיאטרון", בעריכת פרופ' גד קינר וד"ר חיים נגיד, שהוקם בשנת 2000 ויוצא לאור שלוש פעמים בשנה, והוצאת ספרים "ספרא", שהוקמה בשנת 2005. ביוזמתו ובעריכתו של חיים נגיד. בספרא רואים אור ספרי שירה, רומאנים (בהם רב המכר "אם החיטה" מאת מיקי בן-כנען), ספרי עיון וספרי מחזות. לאיגוד אתר אינטרנט, ובו מוקצה לכל חבר איגוד אתר משנה משלו. 

בשנת 2009 ייסד חיים נגיד את פרס אס"י (פרס איגוד סופרי ישראל), הניתן לחמישה סופרים - ועיקרו הוצאת ספרם החדש והפצתו על ידי איגוד הסופרים.

ב-1 באפריל 2024 הגישה רשמת העמותות לבית המשפט בקשה לפירוק העמותה.

## קישורים חיצוניים
* 
* 
* 

## הערות שוליים

סופרים
קטגוריה:ישראל: ארגוני תרבות
קטגוריה:ספרות בעברית
קטגוריה:תל אביב-יפו: עמותות
מייקל אולווקנדי

**מייקל אולווקנדי** (באנגלית: **Michael Olowokandi**; נולד ב-3 באפריל 1975) הוא כדורסלן עבר ניגרי ששיחק בליגת ה-NBA.

אולווקנדי נולד בניגריה אך את רוב חייו ואת ילדותו בילה באנגליה לאחר שהוריו היגרו למקום, הוא עבר לארצות הברית במהלך תקופת התבגרותו על מנת לשחק כדורסל באוניברסיטת פסיפיק, מאחר שחלם להיות כדורסלן מקצועי.

בשנת 1998 נרשם לדראפט ה-NBA ונבחר בבחירה הראשונה על ידי קבוצת לוס אנג'לס קליפרס שהחתימה אותו על חוזה מקצועני, אך בשל שביתת ה-NBA בעונת 1998/1999 מצא עצמו אולווקננדי חותם בווירטוס בולוניה מאיטליה לתקופה של מספר חודשים בטרם חזרה הליגה האמריקאית לפעילות, בה שיחק במדי הקליפרס במשך 4 שנים, בהן השיג ממוצעים מרשימים והציג יכולת קליעה בינונית ומשחק הגנה מצוין. ממוצעיו גרמו לקבוצת מינסוטה טימברוולבס להתעניין בו ולהחתימו ב-16 ביולי 2003, לאחר שחוזהו בקליפרס הסתיים.

במינסוטה התבסס אולווקנדי כשחקן הגנה בינוני ולא כקלעי, לאחר שממוצעיו בלקיחת ריבאונדים ירדה במעט וכך גם כמות הנקודות שקלע. בשנת 2006 הועבר לבוסטון סלטיקס בטרייד שכלל 7 שחקנים מובילים, כגון וולי זרביאק וריקי דייוויס. לאחר עונה אחת בסלטיקס הודיע אולווקנדי על פרישה מכדורסל.

## קישורים חיצוניים

קטגוריה:כדורסלנים ניגרים
קטגוריה:כדורסלני וירטוס בולוניה
קטגוריה:כדורסלני לוס אנג'לס קליפרס
קטגוריה:כדורסלני מינסוטה טימברוולבס
קטגוריה:כדורסלני בוסטון סלטיקס
קטגוריה:בחירות דראפט של לוס אנג'לס קליפרס
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת ברונל
קטגוריה:בוגרי אוניברסיטת הפסיפיק
קטגוריה:מהגרים מניגריה לממלכה המאוחדת
קטגוריה:ילידי 1975
ז'ורז' דיאמל

**ז'ורז' דיאמל** (לעיתים מתועתק **דימל**, **דיהאמל**, **דיהמל**; בצרפתית: **Georges Duhamel**; 30 ביוני 1884 – 13 באפריל 1966), סופר ומשורר צרפתי.

## ביוגרפיה
ז'ורז' דיאמל נולד ברובע ה-13 שבדרום פריז למשפחה שפרנסתה הייתה תלויה באב הפכפך ולא יציב. אחרי נדודים בין מקומות מגורים שונים בילדותו, הצליח בכל זאת לעבור את בחינות הבגרות, והחליט להיות רופא, אם כי נטה לספרות. 

בין 1906  ו-1909, יחד עם שארל וידראק (שמאוחר יותר נישא לאחותו) ייסד אגודה של סופרים, משוררים, מוזיקאים וציירים. 

ב-1912 שימש כעורך כתב העת "מרקור דה פראנס". ב-1914, עם הכרזת מלחמת העולם הראשונה התגייס לצבא הצרפתי ושימש כרופא מנתח בחזית במשך ארבע שנים. 

בהשפעת התנסותו זו, כתב שני ספרים שזכו להצלחה מיידית: "חייהם של קדושים מעונים" ו"ציויליזציה", וקיבל את פרס גונקור ב-1918. כאשר חזר לחיים אזרחיים הקדיש את עצמו לספרות לחלוטין, והטיף בכתביו לחברה בעלת פנים אנושיות. ב-1919 גילה את עמק הנהר אואז, ואת הכפר ורמנדואה שמצפון לפריז, ובילה שם את חופשותיו.

ב-1935 נבחר דיאמל לאקדמיה הצרפתית. בין 1930- ו-1940 ערך מספר מסעות בצרפת ובחו"ל. הוא השתתף בוועידות ופרסם מאמרים שבהם הטיף לחברה המיוסדת על אנושיות ולא על קידמה מדעית. במשך מלחמת העולם השנייה שימש כמזכיר האקדמיה הצרפתית, והנאצים הכריזו על כתביו כאסורים לקריאה. הוא התנגד באומץ לב לחברי האקדמיה שתמכו במשטרו של אנרי פיליפ פטן, ששיתף פעולה עם הנאצים, ועל כך זכה מאוחר יותר לשבחים מפיו של שארל דה גול. 

ב-1947 נתמנה לנשיא ארגון "אליאנס פראנסז", והמשיך בעבודתו למען התרבות הצרפתית. הוא ייסד בתי ספר רבים של "אליאנס פרנסז" בכל רחבי צרפת.

החל ב-1960 התערערה בריאותו והוא נאלץ לצמצמם את פעילותו. ז'ורז' דיאמל מת בכפר ורמנדואה ב-1966.

## ספריו החשובים
* סַלַווֶן (1920–1932)
* דברי הימים לבית פַסקייֶה (1933–1944)

## ספריו שתורגמו לעברית
*ז'ורז' דימל, **וִדוי של חצות**: סיפור; תרגם מצרפתית: א.ל. יעקובוביץ, תל אביב: מסדה, תש"א.
*ז'ורז' דיהאמל, **שני אנשים**; תורגם מצרפתית בידי חיים אברבאיה, תל אביב: עם עובד ('ספריה לעם'), תש"ך 1960. (רומן) (*Deux hommes*)
*ג'ורג' דיהמל, **התאומים, או, שפני הניסיון של פרופסור פיפ**; תרגמו מצרפתית: משה לזר, רנה שני; ציורים: ברתולד מאן, רמת גן: מסדה, 1968.

## קישורים חיצוניים

* 
* 
* 
* 

## הערות שוליים

קטגוריה:סופרים צרפתים
קטגוריה:משוררים צרפתים
קטגוריה:חברי האקדמיה הצרפתית
קטגוריה:זוכי פרס גונקור
קטגוריה:צרפתים שנולדו ב-1884
קטגוריה:צרפתים שנפטרו ב-1966
ורדיים

**ורדיים** או **ורדניים** (שם מדעי: Rosaceae) הם משפחה גדולה של צמחים בעלי פרחים בסדרת הוורדנאים. במשפחה 100–120 סוגים, ו-3,000–4,000 מינים של עצים (רובם נשירים), שיחים ועשבים רב-שנתיים. הוורדיים נפוצים כמעט בכל העולם (מלבד הקטבים ומדבר סהרה), בעיקר בחצי הכדור הצפוני.

## צינור הפרח
למשפחת הוורדיים שתי תכונות עיקריות המגדירות אותה: פרחים נכונים וקיומו של צינור פרח (היפנתיון).

צינור הפרח (היפנתיון, hypanthium) הוא מבנה בחלקו התחתון של הפרח, דמוי גביע, צינור או חרוט הפוך, הנושא את איברי העטיף והאבקנים בדפנותיו. מבנה זה נוצר כתוצאה מהתערות (אחוי) של מצעית הפרח עם הבסיסים של עלי הגביע, עלי הכותרת והאבקנים.  הוא נחשב ל“צינור הפרח” (ולא לגביע בלבד) רק כאשר הוא מופרד – כלומר חופשי מן השחלה וסובב את בסיסה, או מעורה רק בחלקו התחתון של השחלה.

במשפחת הוורדיים צינור הפרח מפותח היטב, וצורתו נעה מגביע רדוד וחופשי מן השחלה (כגון בפטל ובוורד) ועד צינור עמוק המעורה רק בחלקו התחתון  של השחלה (כגון בשקד ובתפוח).

## תת-משפחות
מיון המשפחה עבר שינויים לאורך השנים עם התקדמות המחקר המדעי. המשפחה מחולקת כיום לשלוש תת-משפחות, להלן:
*הוורדיים (Rosoideae) - כוללת את הוורד, תות שדה, פטל, סירה, בן-סירה ואחרים.
*Dryadoideae. 
*שזיפיים (Amygdaloideae) - בתת-משפחה זו נכללים עצי הפרי למיניהם: אגס, אפרסק, בן-חוזרר, דובדבן, חבוש, חבושית, חוזרר, משמש, עוזרר, שזיף, שסק, שקד, תפוח, ארוניה ואחרים.

## קישורים חיצוניים

* 
* משפחת הורדיים, באתר ישראפלנט

*
קטגוריה:צמחים שתוארו ב-1789
קטגוריה:טקסונים שתוארו בידי אנטואן-לורן דה ז'יסייה
קטגוריה:משפחות צמחים
קטגוריה:טקסונים קיימים שהתפתחו בקרטיקון עליון
קטגוריה:צמחים
וירגה

[שמאל|ממוזער|וירגה של [נימבוסטרטוס|ענן נימבוסטרטוס.]]
**וִירְגָּה**, או **גשם תלוי**, היא תופעה מטאורלוגית המתארת משקעים, שהתאדו לפני הגיעם לקרקע.

לעיתים מדובר בטיפות גשם בעלות קוטר קטן, אך כאשר האידוי נעשה בגובה רב, מדובר בגבישים קטנים של קרח, המתאדים בעודם באוויר. התופעה מתרחשת לרוב, כתוצאה מלחות נמוכה מתחת לענן אשר גורמת להתאדות הטיפות טרם הפגיעה בקרקע. במקביל קיימת התקררות מקומית מהירה, כתוצאה משינויים בלחץ האטמוספירי של האוויר בקרבת הקרקע. תופעת הווירגה שכיחה למדי באזורי המדבר, כדוגמת הנגב. התופעה מתרחשת תכופות גם בענני צירוס. באזורים הגבוהים בהם נמצאים ענני צירוס הלחות נמוכה וכתוצאה מכך מתאדות הטיפות הנוצרות.

אחת מתוצאות תופעת הווירגה היא בהשפעה דרסטית על מזג האוויר המקומי. האידוי של משקעים רבים גורם להתחממות מקומית מהירה תוך זמן קצר. תופעה נוספת של הווירגה היא בהיווצרות מהירה למדי של ערפילים, דבר המקשה על הראות ועשוי להיות מסוכן לתעופה.

תופעת הווירגה יכולה להעיד, לעיתים קרובות, על הימצאות קרובה של ענני קומולונימבוס.

הווירגה עשויה ליצור מצגי יופי נדירים, בעיקר בסמוך לשקיעת השמש, כאשר אור השקיעה האדום משתקף ברסיסי הטיפות רגע לפני אידויים.

## קישורים חיצוניים

* תמונות וירגה מתוך מנוע החיפוש של גוגל

קטגוריה:מטאורולוגיה
ניקולס רוג

**ניקולס ג'ק רוג** (באנגלית: **Nicolas Jack Roeg**; 15 באוגוסט 1928 – 24 בנובמבר 2018) היה במאי קולנוע וצלם קולנוע בריטי.

## ביוגרפיה
רוג נולד בלונדון. סרטיו של רוג כבמאי אופיינו בטכניקת עריכה בה קטעי-קטעים היו שזורים זה בזה, תוך טשטוש ממד הזמן ועמימות בין התרחשות אמיתית ומדומה. רוג הצליח בכך להביא את כל הקשור להשתלשלות סיפור העלילה הקולנועי למקומות בלתי שגרתיים.

לרוב בחר רוג לצלם את סיפור העלילה באופן מקוטע ורציף-אך-למחצה, כך שהצופה (לפעמים יחד עם גיבור הסרט) מקבל את מלוא משמעות העלילה רק בדקות האחרונות, כאשר פיסת אינפורמציה אחרונה באה אל מקומה. 

בטכניקה זו, בנוסף לכישרונו בכל הקשור ליצירת אווירה בסרטיו, השפיע על יוצרי סרטים רבים, ביניהם רידלי סקוט ופרנסואה אוזון. 

סרטיו האחרונים, עם זאת, זכו להצלחה פחותה.

בשנת 1957 הוא נישא לסוזן סטיבן. הזוג התגרש בשנת 1977.

רוג נפטר ב-24 בנובמבר 2018.

## מסרטיו הבולטים

* "המבט" (Don't look now) בכיכובם של דונלד סאת'רלנד וג'ולי כריסטי 
* "שאלה של זמן" (Bad Timing) בכיכובו של ארט גרפונקל
* "האיש שנפל מכוכב אחר" (The Man who Fell to Earth), בכיכובו של דייוויד בואי

## קישורים חיצוניים

* ניקולס רוג
* 
* 
* 
* 

קטגוריה:במאי קולנוע בריטים
קטגוריה:בריטים שנולדו ב-1928
קטגוריה:בריטים שנפטרו ב-2018
ביורטה

שמאל|ממוזער|150px|מבנה הביורטה
**ביורטה** (באנגלית: **Burette**) היא כלי עבודה סטנדרטי חשוב ביותר במעבדה אנליטית המשמש לטיטור. הביורטה, גליל זכוכית שקוף בעל שנתות, מאפשרת לטפטף את החומר הרצוי בצורה איטית ומדודה, בעזרת מדידת הכמות המטוטרת ניתן לבצע את החישובים הדרושים. לרוב, לביורטה מוכנס טיטרנט, דהיינו חומר שריכוזו ידוע. את הטיטרנט מטפטפים לתוך כלי קיבול, שבו מצוי האנליט (החומר שרוצים לבדוק את ריכוזו), לרוב בתוספת סמן (אינדיקטור). ככל כלי אנליטי, על הביורטה מסומנת השגיאה שלה, לרוב 0.05 ml

#### קריאת הנפח
ממוזער|גובה פני נוזל 20.00 בביורטה - נקבע על פי תחתית המניסקוס.
כדי לזהות את גובה הנוזל בביורטה יש להביט מגובה פני הנוזל (למנוע שגיאת פרלקסה) על הנוזל להיות נקי מבועות והגובה נקבע מתחתית המניסקוס שיוצר הנוזל עם דפנות הביורטה ימין|ממוזער|250px|ביורטה במבט מקרוב
## קישורים חיצוניים

* 

קטגוריה:כלי מעבדה
עונת הדובדבנים

**עונת הדובדבנים** הוא סרט מלחמה של הבמאי חיים בוזגלו משנת 1991. עיקר עלילת הסרט היא סרט הנצחה שעורך חייל מילואים המשרת בלבנון, שנועד לתעד את מותו המתקרב.
## עלילה
מיקי (גיל פרנק), פרסומאי מתל אביב, מקבל צו קריאה לשירות מילואים במהלך מלחמת לבנון הראשונה, מעט לפני נסיגת צה"ל משטח לבנון. מיקי חש שהוא עומד למות במלחמה, מכין לכך את קרוביו, ומשכנע צוות צילום אמריקאי להצטרף ליחידתו ולתעד אותה ואותו בימיו האחרונים. בסרט מתועדים קורותיו בלחימה, היחסים בינו לבין הכתבת (עידית טפרסון), והלחץ הגובר לאחר מות חברו (ששון גבאי) מירי צלף, ולקראת חזרת היחידה לישראל.
## הפקת הסרט
הפקת הסרט החלה בקיץ 1986, כשנה לאחר שצה"ל נסוג מלבנון אל קו רצועת הביטחון. את התסריט החל חיים בוזגלו לכתוב יחד עם הכתב לענייני צבא וביטחון הירש גודמן, ובמאי הסרט היה אמור להיות רוני ניניו. במרץ 1987 קיבל בוזגלו מענק מהקרן לעידוד סרטי קולנוע ישראליים איכותיים לכתיבת התסריט לסרט. אולם הפקתו בפועל התעכבה במשך מספר שנים, ובינתיים כתב וביים בוזגלו את הסרט "נישואים פיקטיביים".

בתחילת 1990 אישרה הקרן לעידוד סרטי קולנוע ישראליים מענק של 250 אלף דולר להפקת הסרט, ושלמה ארצי לוהק לתפקיד הראשי. על פי התכנון הייתה אמורה לככב בסרט שחקנית אמריקאית ותקציב נוסף היה אמור להגיע מהמפיק הישראלי-אמריקאי משה דיאמנט. ביולי 1990, הודיע שלמה ארצי שאינו מעוניין בתפקיד וגם המפיק משה דיאמנט פרש. לתפקיד הכתבת לוהקה השחקנית עידית טפרסון, הדוברת אנגלית רהוטה מאחר שהוריה יוצאי דרום אפריקה. צילומי הסרט החלו באוקטובר 1990, ונמשכו כחמישה שבועות. במהלך אפריל ומאי 1991, ערך בוזגלו מספר הקרנות טרום-בכורה שלאחריהן החליט לקצץ מספר סצנות בתחילת הסרט, בהן שיחק שרון אלכסנדר, כך שהתפקיד שלו קוצץ לחלוטין בעריכה הסופית.

הסרט השתתף בתחרות הרשמית בפסטיבל הקולנוע ירושלים, ביולי 1991.

## פרסים
השחקן ששון גבאי זכה בפרס אופיר לשחקן המשנה הטוב ביותר לשנת 1991 על משחקו בסרט זה. הסרט עצמו זכה בקטגוריות הצילום והפסקול הטוב ביותר.
## קישורים חיצוניים

## הערות שוליים

קטגוריה:סרטי 1991
קטגוריה:סרטי דרמה ישראליים
קטגוריה:סרטי מלחמת לבנון הראשונה
קטגוריה:זוכי פרס אופיר: סרטים
קטגוריה:צה"ל בקולנוע
קטגוריה:סרטים אנטי-מלחמתיים
קטגוריה:ישראל: אנטי מלחמה
קטגוריה:סרטים ישראליים משנת 1991
קטגוריה:סרטי חיים בוזגלו
אומרטה

**אומרטה** (באיטלקית: Omertà) הוא ביטוי לקוד השתיקה בעולם הפשע המאורגן. ביטוי זה היה נפוץ באזורים מסוימים באיטליה (דרום איטליה וסיציליה), ומשמעותו היא "לעולם לא לערב את המשטרה או את השלטונות". העונש על הפרת קוד האומרטה יכול, במקרים מסוימים, להיות מוות.

לשון הקוד המקורי (מתורגם לאנגלית) מובא בשיר Omerta של להקת Lamb of God:

ומשמעותו:
"כל הפונה לשלטונות (החוק) נגד אחיו העמיתים הוא טיפש או פחדן. מי שאינם יכולים לדאוג לעצמם מבלעדי אותם חוקים - שניהם. על אדם פצוע לומר לתוקפו - 'אם אחיה, אהרוג אותך. אם אמות, אתה מחול'. זהו חוק הכבוד".

מקור הביטוי הוא במאפיה הסיציליאנית. כאשר מצטרפים חברים חדשים למאפיה הם נשבעים לשמור על קוד השתיקה, לא לגלות (לשלטונות ולאחרים) את סודות הארגון ולא להלשין על חבריו. אולם קוד השתיקה אינו מכוון רק לחברים פעילים במאפיה, אלא גם לאחרים בסביבתם.

כך, למשל, במקרים של רצח המתבצע על ידי אחד מארגוני המאפיה. במקרים כאלה מצופה מתושבי המקום שלא לזכור כל פרט אודות האירוע ולא למסור דבר למשטרה.

ג'ו ואלאצ'י היה חבר המאפיה הראשון בארצות הברית שהפר את קוד האומרטה ואישר את קיומה של המאפיה. ואלאצ'י היה רוצח מורשע בשירות המאפיה. הוא הסכים להעיד בפני הקונגרס של ארצות הברית בשנת 1963, בתמורה להפחתה בעונשו. בזכות עדותו נחשפה לראשונה המאפיה האיטלקית האמריקאית. בשנת 1966 ניסה ואלאצ'י להתאבד בתאו בכלא, אך הסוהרים הצילו את חייו. בשנת 1971 מת מהתקף לב.

האומרטה, קוד השתיקה, הוא מרכיב משמעותי גם בספרות ובקולנוע, העוסקים בפשע המאורגן.

## ראו גם
* קשר שתיקה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:המאפיה
קטגוריה:מילים וביטויים באיטלקית
הזאבה הקפיטולינית

[ממוזער|שמאל|250px|הפסל ה[אטרוסקים|אטרוסקי של הזאבה הקפיטולינית המניקה את התאומים רומולוס ורמוס. התאומים נוספו כנראה במהלך המאה ה-15 על ידי הפסל אנטוניו דל פולאיולו.]]
**הזאבה הקפיטולינית** (באיטלקית: **Lupa Capitolina**) הוא פסל ברונזה המוצג במוזיאון הקפיטוליני בקמפידוליו שעל גבעת הקפיטולין שברומא. הפסל הוא סמל העיר רומא ומוצג במוזיאון מאז שנת 1473. במשך שנים נטען כי הפסל שייך לאמנות האטרוסקית, אך תיארוך פחמן-14
שבוצע בשנת 2012 הראה שהפסל נוצר, ככל הנראה, בין השנים 1021 ל-1153.

## תיאור הפסל
על פי המסורת של ייסוד רומא, נומיטור מלכה החוקי של העיר הלטינית של אלבה לונגה, וסבם של רמוס ורומולוס, הודח על ידי אחיו אמוליוס שתפס את השלטון על אלבה. לאחר מכן כפה אמוליוס על ריאה סילביה להפוך לבתולה וסטלית ובכך למנוע ממנה להביא יורשים חוקים לנומיטור ולכס המלכות. למרות זאת, היא נכנסה להריון, שבסופו ילדה ריאה את התאומים רמוס ורומולוס. כאשר נולדו התאומים ציווה אמוליוס לקבור בחיים את ריאה (העונש המסורתי לכוהנת וסטה שאיבדה את בתוליה) והכריח את אחד ממשרתיו להרוג את התאומים ולהשליכם לנהר הטיבר. המשרת לא הרג את התאומים, אלא נתן להם לצוף על הטיבר, ואל הנהר טיברינוס, הוביל אותם בבטחה לעץ תאנה. שם הם נמצאו על ידי זאבה שגידלה אותם והניקה אותם.

עד יולי 2008 היה מקובל כי פסל הזאבה נוצר (על פי סגנונו) בין השנים 480 - 500 לפני הספירה, וזאת, בהסתמך על כתביו של קיקרו בן המאה הראשונה המתאר פסל של זאבה אשר רגלה הימנית נפגעה בפגיעת ברק. ב-2008 התפרסם כי בדיקת תיארוך פחמן-14 מראה שהפסל נוצר במאה ה-13, והתאומים נוספו בסוף המאה ה-15. בהתאם למחקר זה, ולמחקר נוסף לפיו הפסל נוצר באמצעות יציקה בשעווה והפגם ברגל הזאבה מקורו בשיטת היציקה ולא במכת ברק, פסל הזאבה הקפיטולינית המוצג במוזיאון אינו הפסל אליו התייחס קיקרו. תארוך נוסף באמצעות פחמן-14 שבוצע ב-2012, העריך את התקופה בה נוצר הפסל לבין השנים 1021 ל-1153.

ממדי הפסל הם 75 ס"מ גובה ו-114 ס"מ אורך.

## הפסל כסמל
הפסל הוצג בארמון הלטראנו החל מאמצע המאה התשיעית, ומוזכרת בכתבים מהמאה ה-10 כ"אמא של רומא". הפסל מוזכר בכתבים נוספים עד המאה ה-15 כפסל המוצג בבית המשפט של העיר או באתר ההוצאה להורג ומסמל את העיר. הפסל הועבר בשנת 1473 למוזיאון הקפיטוליני בקמפידוליו בצו האפיפיור סיקסטוס הרביעי.

הפסל היה אהוב במיוחד על ידי בניטו מוסוליני שליט איטליה הפשיסטית אשר ראה את עצמו כבונה "רומא החדשה". במסגרת ניסיונותיו לחזק את קשריה של איטליה עם ארצות הברית, שלח מספר העתקים של הפסל לערים שונות ובהם לעיר סינסינטי שבאוהיו בשנת 1929. בשנת 1931 נשלח פסל נוסף לעיר רומא שבמדינת ג'ורג'יה (הפסל הוסתר במהלך מלחמת העולם השנייה מחשש שיינזק). פסל שלישי נשלח לעיר ניו יורק.

## קישורים חיצוניים

*ספרו של רודולפו לאנקיאני, "רומא העתיקה לאור גילויים מודרניים"
*אתר אינטרנט המוקדש לזאבה הקפיטולינית
*תערוכה שנערכה במוזיאון הקפיטוליני
*הזאבה הקפיטולינית של סינסינטי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמנות אטרוסקית
קטגוריה:רומא: פסלים
קטגוריה:אוספי המוזיאונים הקפיטוליניים
קטגוריה:פסלי דמויות מיתולוגיות
MK-81

**פצצת סימן 81** (**Mark 81** או בקיצור **MK-81**) היא פצצת שימוש כללי אמריקאית. פצצת הסימן 81, המכונה "פיירקראקר" ("Firecracker"), היא הקטנה ביותר מבין סדרת הפצצות סימן 80. הפצצה פותחה עבור הכוחות המזוינים של ארצות הברית בשנות החמישים, והיא נכנסה לשירות במהלך מלחמת וייטנאם.

אורכה של הפצצה הוא 74 אינץ' (1880 מ"מ) וקוטרה 9 אינץ' (229 מ"מ). משקלה הנומינלי 262 ליברות (119 ק"ג). זיווד הפלדה האווירודינמי של פצצת הסימן 81 מכיל 96 ליברות (44 ק"ג) של חומר נפץ H6, מינול או טריטונל.

על גרסה של הפצצה המכונה "סנייקאיי" ("Snakeye") הותקנו אמצעי עיכוב (TRD - Tail Retarding Device) מסוג סימן 14, להגדלת הגרר של הפצצה לאחר הטלתה ובכך לאפשר יעפי הפצצה נמוכים מאוד.

עוצמתה של פצצת הסימן 81 התגלתה כבלתי מתאימה לצרכים הטקטיים של הכוחות המזוינים של ארצות הברית והשימוש בה הופסק זמן קצר לאחר שנכנסה לשירות. גרסאות של פצצת הסימן 81 שנבנו ברישיון נמצאות בשירות במדינות אחרות.

פצצת הסימן 81 הוחזרה בשנים האחרונות לשימוש הכוחות המזוינים של ארצות הברית כראש קרב של ה-GBU-29 JDAM.

## קישורים חיצוניים

קטגוריה:פצצות שימוש כללי
קטגוריה:אמצעי לחימה אמריקאיים
MK-83

**פצצת סימן 83** (**Mark 83** או בקיצור **MK-83**) היא פצצת שימוש כללי אמריקנית מסדרת פצצות הסימן 80. 

אורכה של פצצת הסימן 83 הוא 9 רגל ו-10 אינץ' (3 מטר) וקוטרה 14 אינץ' (356 מ"מ). משקלה הנומינלי הוא 1,000 ליברות (454 ק"ג), אך משקלה האמיתי משתנה בהתאם לסנפירים, למרעום, ולתצורת ההאטה. המשקל יכול לנוע מ-985 ליברות (447 ק"ג) עד ל-1,030 ליברות (468 ק"ג). זיווד הפלדה האווירודינמי של פצצת הסימן 83 מכיל 445 ליברות (202 ק"ג) של חומר נפץ מסוג טריטונל.

פצצת סימן 83 משמשת גם כראש קרב למגוון פצצות מונחות, כמו: הספייס 1000, GBU-13, GBU-16 פייבוואי, GBU-3 ,JDAM ופצצה נגד בונקרים.

## קישורים חיצוניים

קטגוריה:פצצות שימוש כללי
קטגוריה:אמצעי לחימה אמריקאיים
MK-82

[ממוזער|שמאל|250px|פצצת סימן 82 תלויה על פיילון מתחת לכנף [F/A-18 הורנט]]
**פצצת סימן 82** (**Mark 82** או בקיצור **MK-82**) היא פצצת שימוש כללי אמריקנית מסדרת פצצות הסימן 80.

אורכה של פצצת הסימן 82 הוא 87.4 אינץ' (2220 מ"מ) וקוטרה 10.75 אינץ' (273 מ"מ). משקלה הנומינלי הוא 500 ליברות (227 ק"ג), אך משקלה האמיתי משתנה בהתאם לסנפירים, המרעום, ותצורת ההאטה, מ-510 ליברות (232 ק"ג) ל-570 ליברות (259 ק"ג). זיווד הפלדה האווירודינמי של הסימן 82 מכיל 192 ליברות (87 ק"ג) של חומר נפץ מסוג טריטונל.

פצצת סימן 82 משמשת גם כראש קרב לפצצות מונחות הלייזר GBU-12 וה-GBU-22, וה-GBU-38 JDAM.

## קישורים חיצוניים

קטגוריה:פצצות שימוש כללי
קטגוריה:אמצעי לחימה אמריקאיים
הקיסר הצהוב

**הקיסר הצהוב** (בסינית ** [[黃]]帝**, **חואנג די**) הוא דמות אגדתית סינית, שנחשב כאב מייסד של התרבות הסינית. חי לפי המסורת בין השנים 2698 - 2599 לפנה"ס.
חואנג די (הקיסר הצהוב) הוא כינוי שקיבל הקיסר כאות להערכה הרבה אליו. צהוב - אלמנט האדמה, אדמת לס.

לפי המסופר, הקיסר הצהוב איחד 40 שבטים שונים וכך יצר את האומה הסינית הראשונה. מייחסים לו ולאנשי חצרו את פיתוחם של רבים מיסודות התרבות הסינית; בין השאר: המצאת הכתב הסיני, לוח השנה הסיני הראשון, המתמטיקה, הנחת היסודות לרפואה הסינית המסורתית, הפקת המשי מטוואי המשי (המיוחסת לאשתו, לאי טצו), המצאת מקלות האכילה, החץ והקשת, המצפן, וטביעת מטבעות הנחושת הראשונים.

סמלו היה הדרקון הסיני. לכן, בני סין, הנחשבים לצאצאיו, מכונים לעיתים "צאצאי הדרקון". מספרים, כי כשמלאו ימיו בא דרקון ונשא אותו למרומים, כדי שיחיה חיי נצח בין בני האלמוות.

## קישורים חיצוניים

* הקיסר הצהוב: מיתוס או מציאות?, באתר הרדיו הבינלאומי של סין בעברית
* 

קטגוריה:אישים שחיו באלף ה-3 לפנה"ס
קטגוריה:סינים
קטגוריה:מיתולוגיה סינית
יחסיות תרבותית

**יחסיות תרבותית** (באנגלית: **Cultural Relativism**) היא גישה הטוענת כי על-מנת להבין תרבות אחרת, יש להימנע משיפוט. כל תרבות מתאימה למאפיינים של חבריה. אין להעריך תרבות כטובה יותר או פחות מהאחרת, אלא יש ללמוד ולהבין תרבות על פי אמות המידה שלה עצמה.

לפי גישה זו אפשר להתייחס לתרבות על פי הבנת הצרכים של אותה תרבות, ועל-פי הכרת מערכת המשמעויות שחברי התרבות עצמם נותנים למרכיבי תרבותם, ולא גורמים חיצוניים.

גישת של היחסיות התרבותית תורמת לסובלנות כלפי אורחות חיים שונים ומעודדת את הבנתם.

הסוציולוג ויליאם סאמנר ביטא השקפה זו באומרו:
"המנהגים השוררים בזמן ובמקום כלשהם, ימצאו או לא ימצאו צידוקם ביחס לאותו זמן ולאותו מקום. מנהגים טובים הם אלה המתאימים היטב למצב. מנהגים רעים הם אלא שאינם מותאמים.
תרבויות מתפתחות בתנאים הייחודיים לחברה נתונה: תנאי אקלים, משאבים טבעיים, פוליטיקה, כלכלה והיסטוריה, משום כך יימצאו הבדלים בין תרבויות."

אחד המאמרים החשובים בתחום היחסיות התרבותית הוא פולחן הגוף של ה"יאקירמא" של הורס מינר.

## ראו גם
*אתנוצנטריות

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנתרופולוגיה
סלאוויטא

**סלאוויטא** (באוקראינית: **Славута**; בפולנית **Slawuta**) היא עיר במחוז חמלניצקי באוקראינה, בעבר - המרכז המנהלי של מחוז סלאוויטא. בשנת 2023 חיו בעיר מעל 34,301 תושבים. החל מיולי 2020 העיר היא חלק ממחוז משנה שפטיבקה.

העיירה הייתה מקום מושבם של נסיכי סנגושקו (Sanguszko).

## יהודי סלאוויטא
בעיירה חיו יהודים מתחילת המאה ה-18, ובשנת 1765 נרשמו בסלאוויטה 246 יהודים משלמי מס גולגולת. העיירה נתפרסמה בקרב היהודים בשל דפוס סלאוויטא העברי, שנוסד (בשנת 1792) ונוהל בידי הרב משה שפירא, בנו של רבי פנחס מקוריץ ובניו (ר' שמואל ר' אבא ופינחס שנודעו לימים בשם 'האחים מסלאוויטא').

ב-1847 נמנו בסלאוויטה 1,658 יהודים, וב-1897 נמנו בה 4,900 יהודים, שהיוו 57% מכלל תושבי היישוב. בשנת 1926, עת ישבו בעיירה כ-4,700 יהודים (45% מכלל התושבים), חיסלו הסובייטים את מוסדות הקהילה.

### בשואה
העיירה נכבשה בידי הגרמנים בתחילת יולי 1941. כעבור כחודש רצחו שוטרים גרמנים 322 מיהודי העיירה, וב-30 באוגוסט 1941 רצחו בה כ-1,000 יהודים נוספים.

בינואר 1942 רוכזו יהודי העיירה הנותרים ויהודים נוספים מהסביבה בגטו שהוקם ביישוב, בו חויבו בענידת סרט זרוע ובביצוע עבודות כפייה. בשל הרעב, הצפיפות והמחלות בגטו, מתו רבים מיושביו.

ב-26 ביוני 1942 נערכה בגטו אקציה המונית, בה נורו למוות בסמוך לעיירה כ-5,000 יהודים. יתר היהודים בעלי המקצוע שהושארו בגטו נרצחו ב-10 בספטמבר 1942.

בסמוך לעיירה הוקם בעת הכיבוש הגרמני מחנה עבודה, אליו הועברו יהודי אניפולי וסביבתה. רוב היהודים הללו נרצחו בשואה בשלבים שונים.

לאחר השואה שימש כרב ליהודים המעטים ששבו לעיירה רבי יצחק גדליה ליברזון, מצאצאי רב ליבר מברדיצ'ב. הוא שימש כרב, שוחט ומוהל לכל יישובי הסביבה. לאחר פטירתו בשנת 1982, עמדו בנותיו בראשות הקהילה.

## קישורים חיצוניים

* 
* מידע על העיירה סלאוויטא באתר JewUA 
* 
* 
* 

## הערות שוליים

קטגוריה:גטאות באוקראינה
קטגוריה:מחוז חמלניצקי: ערים
קטגוריה:קהילות יהודיות באוקראינה
קטגוריה:יישובים שהוקמו ב-1634
קנת' אלן ריבט

**קנת' אלן "קן" ריבט** (אנגלית: Kenneth Alan "Ken" Ribet; נולד ב-28 ביוני 1948) הוא מתמטיקאי אמריקאי, כיום פרופסור למתמטיקה באוניברסיטת קליפורניה בברקלי. התעניינותו המתמטית כוללת גאומטריה אלגברית ותורת המספרים האלגברית.
## חייו
כתלמיד בתיכון פאר רוקאווי למד במגמת מתמטיקה מוגברת אך מגמתו הראשית הייתה כימיה.
הוא קיבל תואר ראשון ותואר שני מאוניברסיטת בראון ב-1969 ואת הדוקטורט מאוניברסיטת הרווארד ב-1973. ב-1998 קיבל תואר דוקטור לשם כבוד מאוניברסיטת בראון.

נזקפת לזכותו סלילת הדרך אל הוכחתו של אנדרו ויילס למשפט האחרון של פרמה. ריבט הוכיח את "השערת אפסילון", ובכך הוכיח שהמשפט האחרון של פרמה ינבע מהשערת טניאמה-שימורה. מכך עלה גם שאין צורך להתבסס על כלל ההנחה, אלא ניתן להסתפק במקרה פרטי, עקום אליפטי יציב למחצה. 

## לקריאה נוספת
* סיימון סינג, **המשפט האחרון של פרמה**, הוצאת ידיעות אחרונות, 2000.

## קישורים חיצוניים

* עמוד הבית של קן ריבט

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מתמטיקאים אמריקאים
קטגוריה:סגל אוניברסיטת קליפורניה בברקלי
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת בראון
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1948
קטגוריה:מקבלי תואר דוקטור לשם כבוד מאוניברסיטת בראון
הרברט בלומסטדט

**הרברט בלומסטדט** (בשוודית: **Herbert Blomstedt**; נולד ב-11 ביולי 1927) הוא מנצח תזמורת שוודי יליד ארצות הברית.

## קורות חיים
בלומסטדט נולד בספרינגפילד (מסצ'וסטס), להורים שוודיים ועבר לשוודיה בגיל שנתיים. הוא למד בקולג' המלכותי למוזיקה בסטוקהולם ובאוניברסיטת אופסלה. בהמשך למד מוזיקה בת זמננו בדארמשטדט בשנת 1949 ומוזיקה של הבארוק אצל פאול זאכר ב"סקולה קנטורום בזיליינסיס", והשתלם בניצוח אצל איגור מרקביץ' יאן מורל בג'וליארד וליאונרד ברנשטיין במרכז המוזיקה ברקשייר בטנגלווד.

הוא זכה בפרס הניצוח על שם סרגיי קוסביצקי בשנת 1953 ובתחרות הניצוח בזלצבורג בשנת 1955.

משנת 1954 ועד 2005 כיהן בתפקידי מנהל מוזיקלי או מנצח ראשי בתזמורות סימפוניות בסקנדינביה, בגרמניה ובארצות הברית. במרץ 2006 התמנה למנצח כבוד של התזמורת הסימפונית של במברג. הוא גם מנצח כבוד של התזמורת הסימפונית NHK שביפן.

זוכה פרס רולף שוק למוזיקה לשנת 2014.

## קישורים חיצוניים

קטגוריה:אמריקאים ילידי מסצ'וסטס
קטגוריה:ספרינגפילד (מסצ'וסטס): אישים
קטגוריה:מנצחים אמריקאים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מנצחים שוודים
קטגוריה:זוכי פרס גראמי
קטגוריה:זוכי פרס רולף שוק לאמנויות המוזיקה
קטגוריה:זוכי פרס לאוני סונינג למוזיקה
קטגוריה:אמריקאים שנולדו ב-1927
ריקי דייוויס

**טיירי ריקרדו "ריקי" דייוויס** (באנגלית: **Tyree Ricardo "Ricky" Davis**; נולד ב-23 בספטמבר 1979) הוא כדורסלן עבר אמריקאי ששיחק בעמדות הקלע והסמול פורוורד.

## קריירה
דייוויס למד באוניברסיטת איווה, והחליט להירשם לדראפט ה-NBA, נבחר כבחירה ה-21 בסיבוב הראשון של הדראפט ב-NBA לשנת 1998 על ידי קבוצת שארלוט הורנטס, שנהפכה לניו אורלינס הורנטס, הוא שותף במהלך עונתו הראשונה ב-46 משחקים שבהם הציג יכולת בינונית.

במהלך עונתו השנייה שותף ב-48 משחקי הקבוצה אולם עקב יכולת בינונית נשלח בטרייד לקבוצת מיאמי היט לשנת 2000. בשנת 2001 עבר לשחק בקבוצת קליבלנד קאבלירס, שבה חתם לשלוש שנים, הוא שותף בעונתו הראשונה בקליבלנד לראשונה בקריירה שלו בעונה שלמה וסדירה (82 משחקים ברציפות) והציג יכולת משחק מקצוענית וטובה וסיים את העונה עם ממוצע נקודות למשחק שעמד של 20.6 נקודות. בעונתו השנייה בקאבלירס שותף ב-79 משחקים, בעונתו השלישית שותף ב-22 משחקים והשיג 15.3 נקודות למשחק ו-5.5 ריבאונדים למשחק בממוצע. בשנת 2004 עבר לשחק בבוסטון סלטיקס שבה שותף במשך כל 82 המשחקים של העונה הסדירה, השיג ממוצע של 16.0 נקודת למשחק ו-3.0 ריבאונדים למשחק. את עונת  פתח בבוסטון סלטיקס שבה שיחק 42 משחקים אך הועבר באמצע העונה עם עוד מספר שחקנים מקבוצתו למינסוטה טימברוולבס שבה שיחק 36 משחקים בטרייד שנקרא "מולטי-טרייד". ב-2007 הועבר דייוויס למיאמי היט, וב-2008 חתם בלוס אנג'לס קליפרס. 

לאחר שאכזב בקליפרס והציג את ממוצעיו הנמוכים ביותר מאז שנת 2000 הוא נופה ב-2010 מסגל הקליפרס. ב-2010 חתם דייוויס בטורק טלקום האירופית. אחרי שבילה במשך עונת  בליגה הסינית חתם דייוויס בקוראל רואן באסקט מליגת העל הצרפתית.

## קישורים חיצוניים

קטגוריה:אמריקאים ילידי נבדה
קטגוריה:לאס וגאס: אישים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורסלני לוס אנג'לס קליפרס
קטגוריה:כדורסלני מיאמי היט
קטגוריה:כדורסלני מינסוטה טימברוולבס
קטגוריה:כדורסלני בוסטון סלטיקס
קטגוריה:כדורסלני קליבלנד קאבלירס
קטגוריה:כדורסלני טורק טלקום
קטגוריה:כדורסלני ג'יאנגסו דרגונס
קטגוריה:כדורסלני קוראל רואן
קטגוריה:כדורסלני אוניברסיטת איווה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של שארלוט הורנטס
קטגוריה:כדורסלני מיין סלטיקס
קטגוריה:כדורסלני ליגת ה-BIG3
קטגוריה:נבדה: כדורסלנים
קטגוריה:כדורסלני לייקלנד מג'יק
קטגוריה:אמריקאים שנולדו ב-1979
מוסא ערפאת

**מוסא ערפאת** (בערבית: **موسى عرفات**; 23 בינואר 1940 - 7 בספטמבר 2005). היה קרוב משפחה (כנראה אחיין או בן דוד) של יאסר ערפאת ואחד ממייסדי הפת"ח.

## ביוגרפיה
ערפאת נולד ביפו בשנת 1940, ממנה גורשה משפחתו במלחמת השחרור, וגדל במחנות הפליטים בעזה.

עם הקמת הרשות הפלסטינית מונה כמפקד המודיעין הצבאי והמשטרה הצבאית של הרשות, שהיה כפוף למנגנון הביטחון הלאומי ומנה כ-600 איש.

ביולי 2004 מונה לראש המודיעין המסכל של הרשות הפלסטינית ברצועת עזה, על ידי בן-דודו יאסר ערפאת, יושב ראש הרשות הפלסטינית. המינוי וייחוס השחיתות למשפחת ערפאת עודדו התפרצות של לחימה עזה בין לוחמי פת"ח הנאמנים למוסא לבין לוחמים מגדודי חללי אל-אקצא. בעקבות המהומות, מינה ערפאת את עבד אל-ראזק אל-מג'יד לראש המודיעין המסכל בגדה המערבית וברצועה, והכפיף את מוסא תחת המינוי החדש. באפריל 2005 מוסא הוסר מתפקידו, אך מונה ליועץ בעניינים צבאיים בדרגה של שר.

ב-7 בספטמבר 2005, בסביבות השעה 05:00, פרצו עשרות חמושים פלסטיניים רעולי פנים לביתו של ערפאת בעזה, חמושים ברובים ומטולי רקטות נגד טנקים. לאחר קרב יריות, אחד מרעולי הפנים גרר את מוסא מביתו וירה בו. ועדות ההתנגדות העממית נטלו אחריות על הרצח וטענו כי ההתנקשות בוצעה בעקבות השחיתות הרבה שהנהיג, שחיתות שבה מנגנוני הביטחון הפלסטיניים לא טיפלו.

## קישורים חיצוניים
* 
* 

## הערות שוליים

קטגוריה:ראשי מנגנוני הביטחון הפלסטיניים
קטגוריה:פליטים פלסטינים
קטגוריה:הרוגי התנקשויות
קטגוריה:קורבנות רצח באסיה
מוסא
קטגוריה:פלסטינים שנולדו ב-1940
קטגוריה:פלסטינים שנפטרו ב-2005
גידול שפיר

[שמאל|ממוזער|250px|סרטן שלב 0: [אין סיטו, צינורות החלב סתומים על ידי תאי אפיתל]]
**גידול שַפִּיר** או **גידול בלתי ממאיר** (באנגלית: **Benign tumor** או **Nonmalignant tumor**) הוא גידול תאים הנמצא בתוך הרקמה הבריאה, אינו הורס אותה ואינו יוצר גרורות באיברים מרוחקים. למרות זאת, ישנם מצבים בהם גידול שפיר עלול לגרום לנזקים. הנזקים יכולים להיגרם מלחץ פיזי על איברים בריאים, מדימום והפרשת הורמונים כאשר הגידול הוא של בלוטה אנדוקרינית. בנוסף, לחלק מהגידולים השפירים יש פוטנציאל להפוך לגידול ממאיר - גידול סרטני.

בין הגידולים השפירים הנפוצים:
* הגדלת הערמונית - גורם ללחץ על שלפוחית השתן ולחסימה של צינורות השתן והזרע. בנוסף יכול הגידול להתפתח לסרטן הערמונית.
* מיומה (שרירן) - גידול שפיר מסוג פיברומה. אף שלרוב היא אינה הורסת את הרקמה הבריאה של הרחם, היא גורמת לדימומים ולבעיות פוריות.
*היפרפלזיה של בלוטת יותרת הכליה - גידול הגורם להפרשת יתר של הורמונים ובעקבותיה לסיבוכים כמו תסמונת קושינג.
* שומה - היפרפלזיה שפירה, בדרך כלל של מלנוציטים היוצרים אזור כהה, שטוח או מוגבה. יש שומות בעלות פוטנציאל לעבור התמרה סרטנית ולגרום למלנומה.
* מנינגיומה - גידול בקרומי המוח או בחוט השדרה.
*אדנומה.
* קרטוזיס סבוריאה
## ראו גם
*מיופיברובלסטומה מסוג שדי

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:היסטולוגיה
קטגוריה:סרטן
מטקות

שמאל|ממוזער|250px|משחק מטקות בחוף ימה של תל אביב ב-1971
שמאל|ממוזער|250px|שחקן מטקות בחוף הים
ממוזער|משחק מטקות על חופי תל אביב

**מטקות** הוא משחק כדור ישראלי מטיפוס המסירות, המיועד לשני משתתפים או יותר.

## מטרת המשחק
מטרת המשחק להתמסר בכדור גומי חלול באמצעות מחבטים עגולים בלבד במשך זמן רב ככל האפשר, בעוצמת חבטה גבוהה ומבלי שהכדור ייפול לקרקע. לשם כך, במשחק מתקדם נהוג כי שחקן אחד תפקידו תוקף ושחקן שני מגן. לרוב אין במשחק מנצח או מפסיד.

## כלי המשחק
במשחק משתמשים במטקה ובכדור גומי.

### המטקה
ישנן מטקות אשר מתמחות בהגנה/התקפה.

המחבטים עשויים מעץ, פלסטיק או סיבי פחמן. במטקות מקצועיות פנים המטקה הוא חלול וזה כדי שהמטקה תהיה מעט גמישה. ידית המחבט עטופה על פי רוב בשתי חתיכות פלסטיק המעבות אותה והופכות אותה נוחה להחזקה. הן המשחק והן המחבטים מכונים "מטקות".

### הכדור
הכדורים נבדלים במקדם האלסטיות שלהם וככל שהכדור אלסטי יותר הוא מאבד פחות אנרגיה בהתנגשות עם המטקה. האלסטיות מדורגת לעיתים על פי נקודות צבעוניות על הכדור- צהובה, ירוקה או אדומה, בסדר עולה של מקדם אלסטיות.

## מיקום המשחק
מקובל לשחק את המשחק על שפת הים או באתרי נופש נרחבים אחרים, אשר כוללים בדרך כלל רחצה.

## היסטוריה
מקור המשחק הוא בישראל ואף יש המכנים אותו הספורט הלאומי של ישראל, אך משחקים אותו גם בברזיל, איטליה ויוון. בשנים האחרונות משחקים מטקות חוף מקצועי.

### מקור השם
מקור השם הוא מהמילה מַדַקָּה בערבית, שפירושה הוא עלי. צורת המטקה, המורכבת מידית שבסופה חלק מעוגל, היא בעלת דמיון לעלי. בנוסף הפעולה של נקישה קצובה קיימת בערבית בשורש ד-ק-ק, והנקישה הקצובה המאפיינת את המשחק מביאה אף היא לשם "מדקה".

## מוזיאון המטקות
"אמנון הנשיא", מוותיקי שחקני המטקות, הפך את ביתו בתל אביב ל"מוזיאון המטקות" היחיד בעולם. בין המוצגים המיוחדים נמצאות מטקות משיש, מקרמיקה, מפסיפס ומצדפים, מטקות מאלופי יוון, מאורי גלר, מטקות בצורת שעון ומטקות מצוירות.

## בתרבות
בשנת 2021 הוציאו הראפר ג'ימבו ג'יי ולהקת ספא את הסינגל "מטקות", ששם דגש על כך שהמשחק שוחר שלום וכל תכליתו היא לשחק ביחד, ללא מפסידים ומנצחים.  .

מאסכולה דומה אך שונה בסצנת הרגאיי הישראלית נכנסת לרשימה היצירה של האמן גון בן ארי בשם "מטקות". השיר סוקר את חווית השהות בחופי ישראל, על אחת כמה וכמה חופים עירוניים כדוגמת תל אביב ואשדוד, מצד השחקן והן מצד הרוחץ הישראלי בחופי ישראל.

## קישורים חיצוניים

* 
* 
* 
* 

## הערות שוליים

קטגוריה:משחקי מחבט
קטגוריה:משחקי כדור
קטגוריה:ישראל: ספורט חופים
קטגוריה:ישראל: המצאות
זרעי קיץ

**"זרעי קיץ"** הוא האלבום המלא הרביעי של הזמר מאיר אריאל. האלבום יצא בשנת 1993, חמש שנים לאחר האלבום הקודם "ירוקות" (1988), ושלוש שנים לאחר המיני אלבום "עברנו את פרעה" (1990).

כל המילים והלחנים באלבום נכתבו על ידי אריאל פרט ללחני השירים "זרעי קיץ" ו"סתם אחד" אותם כתבו אריאל ושלום חנוך יחד. חנוך גם עיבד והפיק מוזיקלית את האלבום, ובהפקה לצד אריק קנלר השתתף גם בנו של אריאל שחר אריאל. הסגנון המוזיקלי של האלבום שונה מעט מקודמיו בכך שהוא ניחן במלודיות בלוזיות שלא נשמעו באלבומיו הקודמים של אריאל. למרות זאת, מאפייני היצירה הקבועים של אריאל – סגנון הפולק רוק והשפעותיו של בוב דילן – עדיין מלווים גם את האלבום הזה. אריאל אף כינה את עצמו בהופעה של שירי האלבום "בוב דילן הצ'כי".

## עטיפת האלבום
את עטיפת האלבום ציירה שירז, בתו של אריאל, בעת לימודי עיצוב בחו"ל. מאיר ביקש ממנה שתיקח פלפל, תחתוך אותו בחזית ומאחור, ותצייר דרכו את השמש. עטיפת האלבום עוררה סערה בארץ, כאשר אנשים התלוננו כי הציור של הפלפל על העטיפה, מזכיר וגינה.

## רשימת השירים

## הקונספט
האלבום ניתן להגדרה כאלבום קונספט. הוא רך ונעים מקודמיו, אולי כביטוי לתחושות החופש והאהבה העומדות במרכז האלבום. אותה רוח מתבטאת גם בשם האלבום ועטיפתו (ראו לעיל), וכן בשמות שירי האלבום – ששונו במסגרת איסוף השירים לאלבום כדי שיתאימו לרעיון המרכזי שלו. עם זאת, חוברת האלבום כוללת גם את רשימת השירים בשמותיהם המקוריים, יחד עם הערות והארות בנוגע לשינויי השמות:
#גל אהבה. השיר קיבל את שם האלבום – "זרעי קיץ", והושם בראש רשימת השירים מכיוון שהוא השיר בו מתבטא הרעיון המרכזי באלבום בדרך הטובה ביותר.
#כצייד על משמר.
#האם זה אמיתי. שיר זה ושיר נוסף שהם שירי המחאה החדים והעוקצניים באלבום קיבלו את השם "קוצים".
#פסל של מלחין.
#רפרוף קליל.
#גיבורה שלי.
#גופים כלכליים.
#תופסים עלייך טרמפ.
#דוקרת כעקרב.
#איפה אני. השיר קיבל את השם "תקציר שירי החורף הבא", והושם בסוף רשימת השירים מכיוון שהן בשמו והן בתוכנו הוא מהווה סגירת מעגל עם השיר הראשון.
## קישורים חיצוניים

* 

## הערות שוליים

קטגוריה:אלבומי מאיר אריאל
קטגוריה:אלבומי קונספט
קטגוריה:אלבומים בעברית
קטגוריה:אלבומים שהופקו על ידי שלום חנוך
קטגוריה:אלבומי בלוז
קטגוריה:אלבומי חברת NMC יונייטד אנטרטיינמנט